‘ઓટલા સૂઈ ગઈ તાઈ, પણ આ કાગળ તો બહાર ઊડયો હતો એટલે મેં લઈ લીધો શપથ…’ નીલાબેન આ ભોળી છોકરીને જોઈ રહ્યા. તેને લાગતું હતું કે કાગળમાં ચિત્ર દોર્યું એટલે તેને મારી પણ ખરી રીતે તો તેને બાપે ભણતી ઉઠાડી લીધી હતી. છોકરી જાત ભણીને આગળ આવે અને તેનો કલૈયો કુંવર રઝળપાટ કરે તો લોકોમાં હાસી થાય ને… તે તેના દારૂડિયા બાપને ચાલ્યું નહીં. ભણતર ભલે મ્યુનિસિપાલિટી શાળામાં મફત હોય છતાં તેની નોટબુક, પેન્સિલ, ચોપડાનો મામૂલી ખર્ચ તેના દારૂડિયા બાપને ભારે પડી ગયો. સુનયનાબાઈ તો પતિના હાથનો માર ખાઈને પણ દેવલીને ભણાવતી હવે તેની ગેરહાજરીમાં બાપે પોતાનું મનફાવતું કર્યું. ઘરની ડોરબેલ નીલાબેનને વિચારોની તંદ્રામાંથી જગાડી દીધા. તે પીંછી મૂકીને દરવાજો ખોલવા ગયા.